ร้านบรรยากาศดีแนว Izakaya แบบไทยๆ ดนตรีมีตั้งแต่ยุค 60's -90's รวมถึงเพลงดังร้านเหล้าในปัจจุบัน โดยร้านจะเปิดเพลงไล่จากเก่ามาใหม่ ตกแต่งร้านสไตล์เรโทร ร้านตั้งอยู่หัวมุมห้าแยกลาดพร้าว ตรงข้าม Union Mall หาที่จอดรถยากนิดนึง แต่นั่งรถไฟใต้ดินมาก็สะดวกดีครับ

อาหารรสชาติอร่อยจัดจ้าน แกล้มกับเบียร์วุ้นในแก้วแช่เย็นเจี๊ยบ ฟินสุดๆ ไม่ต้องพะวงกับการสั่งน้ำแข็ง เพราะร้านบริการแก้วแช่ฟรี ถั่วคั่วฟรี แถมมีชาเขียวร้อนฟรีให้ดื่มแก้เมาตอนจบ บริการเป็นเลิศ เจ้าของร้านกันเอง อัธยาศัยดี มาแล้วจะอยากมาอีกแน่นอน ใครอยากสังสรรค์กับเพื่อน แนะนำร้านนี้เลยครับ ถ้าให้ดีควรสำรองโต๊ะไว้ก่อน เพราะคนเยอะมาก

ช่วงนี้ร้านมีโปรสั่งเบียร์ 3 ขวด แถมเห่าดง 1 ที่ฟรี แจ่มมากครับ ที่สำคัญ ราคาอาหารไม่แพงเลยครับ สำหรับร้านคุณภาพแบบนี้